procesaur/Wiki.mk huggingface dataset:
Киша (Вешала)

Киша — археолошко наоѓалиште, т.е. некропола во тетовското село Вешала. Наоѓалиштето е сместено во близина на селото на истоименото место. Името доаѓа од албанскиот збор ''Kisha'', што значи црква. За првпат ова наоѓалиште било отркриено во 1982 година при изградбата на локалниот пат Вешала — Бозовце. Тогаш биле откриени гробови со камени плочи со дебелина од 8 до 10 сантиметри. Бидејќи на нив немало никакви натписи, без претходно да се направат археолошки и антрополошки истражувања не можело да се потврди од кога потекнуваат и кој ги направил. При повторно проширување на истиот пат, во 2007 година, багерите на градежната фирма наишле на камени плочи и скелети. Поради немање на финансиски средства, Музејот на тетовскиот крај не бил во можност да врши понатамошни испитувања. Камените гробови се од типот циста и се направени од неклесани камени плочи кои се наредени во редови.
Ѓорѓи Спасов

Ѓорѓи Спасов (Неготино, ) — македонски политичар, дипломат и универзитетски професор.
1 Животопис
Спасов роден е на 11 август 1949 година во Неготино. Во 1972 година дипломирал на Факултетот за политички науки на Универзитетот во Белград, Србија. Во 1983 година магистрирал, а докторирал во 1993 година на политички науки на Универзитетот „Св. Кирил и Методиј“ во Скопје. Од 1976 до 1993, тој работел како асистент, а потоа како научен соработник во Институтот за социолошки и политичко правни истражувања на Државниот универзитетот во Скопје. Од 1994 до 1997, тој бил амбасадор на Македонија во Бугарија, а од 1996 година и амбасадор во Молдавија. Од 1997 до 1998 година, тој бил министер за правда на Владата на Македонија. Од 1999 до 2002 година бил пратеник во Собранието на Македонија и професор на Правниот факултет на Универзитетот Свети Кирил и Методиј во Скопје. Од 2003 до 2007 година, тој бил амбасадор на Македонија во Обединетото Кралство, Ирска и Исланд. Спасов има добиено највисок Орден што им се доделува на странските дипломати во Република Бугарија за дипломатска дејност. Моментално е професор на Правниот факултет на Европскиот Универзитет во Скопје.
2 Библиографија
Спасов има учествувано во реализацијата на домашни и странски научно истражувачки проекти, учествувал на меѓународни конференции и симпозиуми и објавил научни трудови. Член е на Меѓународниот кралски институт за мегународни односи (Чатам Хаус) во Лондон.
*''Aktuelnite prašanja vo združeniot trud i samoupravuvanjeto: izveštaj od anketa so vrabotenite'' (1979)
*''Intenzifikacija nastave fizičkog vaspitanja putem rada sa homogenim grupama: doktorska disertacija'' (1980)
Џеновски Залив

Џеновскиот Залив (итал. ''Golfo di Genova'') е залив кој го зазема најсеверниот дел од Лигурското Море. Широк е околу 125 km, и се протега од градот Империја на запад до градот Ла Специја на исток. Најголем град на заливот е Џенова, кој претставува важен пристаништен град во регионот.
Корејска војна

Корејската војна (1950-1953) бил вооружен конфликт помеѓу Република Кореја (''Јужна Кореја'') поддржана од ООН и Демократска Народна Република Кореја (''Северна Кореја'') поддржана од НР Кина и СССР.
Во 1945 година, Корејскиот Полуостров бил одземен од Јапонците, под чија власт бил од 1910. Потоа северната половина ја контролирал СССР, а јужната САД. Тоа требало да биде привремено, но во 1950 година комунистичките сили од Северна Кореја ја нападнале Јужна Кореја со што почнала жестока војна што траела три години и во која загинале четири милиони луѓе. ОН им помагале на САД во Јужна Кореја, а Кина ѝ помагала на Северна Кореја.
0.1 Историски
************* – four testimonials by ''The New York Times''* an online collection of the United States Army Center of Military History
*
0.2 Медија
* & – slideshows by ''Life magazine''******
0.3 Организации
****
0.4 Споменици
** Online newsreel archive featuring films on the war
**
Сина патка

Сината патка (науч. ''Hymenolaimus malacorhynchos'') е птица од Нов Зеланд, член на семејството Патки. Таа е единствен член на родот (''Hymenolaimus''). Маорскиот збор за оваа птица е фио (''whio''), што е впрочем имитација на крикот што го испуштаат мажјаците. Младото се раѓа со зелен клун, но оваа боја трае само 8 часа и подоцна клунот ја добива конечната боја.
Птицата е долга 54 см и претставува ендемски вид во Нов Зеланд. Се гнезди во шупливи трупци, мали пештери и други засолнети места. Оваа патка живее во брзите планински реки. Плива одлично, дури и наспроти силни водни струи, но нерадо лета. Иако тешко се наоѓа, не е особено плашлива при контакт.
Сината патка е сива со костенливи дамки на градите и посветол клун и очи. Кај врвот на розово-белиот клун од страните висат месести кожинки. Крикот на мажјакот е налик на грлено свирење, а женката пак завива со кркотење.
Ова е мошне локализиран вид кој денес е загрозен бидејќи е плен на донесените цицачи како ласиците. Сината патка се храни со без‘рбетници, но со нив се храни и донесената речна пастрмка, па така се намалуваат расположливите залихи. Птицата страда и од преградувањето на реките со брани за хидроенергија. Служба за заштита на природата на Нов Зеланд работи на програми за повраќање на овие птици во своите автхтони живеалишта како подрачјето на реката Опарара на Западното Крајбрежје на Нов Зеланд и Милфордската патека во националниот парк Фјордленд во регионот Фјордленд.
.
1 Занимливости
Сината патка е претставена на опачината (реверсот) на банкнотата од 10 новозеландски долари.
2 Наводи
** Madge, Steve & Burn, Hilary (1987): ''Wildfowl : an identification guide to the ducks, geese and swans of the world''. Christopher Helm, London. ISBN 0-7470-2201-1
Ногоплоди

Ногоплоди (науч. ''Podocarpaceae'') — големо семејство на претежно иглолисни растенија, претежно од јужната полутопка. Семејството се состои од 156 видови зимзелени дрва и грмушки. Овие се поделени во 19 рода, ако го броиме родот ''Phyllocladus'', и ако ги прифатиме родовите ''Manoao'' и ''Sundacarpus''.
Ова семејство е класичен пример за антарктичка флора, со главни центри на разновидност во Австралазија, особено застапени во Нова Каледонија, Тасманија и Нов Зеланд, и малку помалку застапени во Малезија и Јужна Америка (главно на Андите). Неколку родови виреат северно од екваторот во Индокина и на Филипините. Родот ногоплод (''Podocarpus'') е распространет на север дури до Јапонија и јужна Кина и Азија, Мексико и Америка. Родот ''Nageia'' вирее до јужна Кина и јужна Индија. Два рода се застапени и во потсахарска Африка - широкораспространетите ногоплодови и ендемскиот африкански ногоплод (''Afrocarpus'').
''Parasitaxus usta'' е единственото паразитско голосемено растение. Вирее во Нова Каледонија, каде е паразит на друг ногоплоден вид, ''Falcatifolium taxoides''.
Бискајски Залив

Бискајскиот Залив (шпан. ''Golfo de Vizcaya''; фр. ''Golfe de Gascogne''; баск. ''Bizkaiko golkoa''; гаск. ''Golf de Gasconha''), наречен и Кантабриско Море — залив во североисточниот дел на Атлантскиот Океан, јужно од Келтското Море. Се протега од западното крајбрежје на Франција, од Брест) до шпанската граница, и северното крајбрежје на Шпанија, сè до полуостровот Естака де Барес. Заливот го носи името на покраината Бискаја во Баскија (Шпанија).
Просечната длабочина на заливот изнесува 1.744 м, а максималната изнесува 2.789 м.
1 Географија
Во заливот длабоко навлегува континенталната плоча, па затоа на многу места водата е релативно плитка. Малата длабочина значи дека морето често е бурно, па поради ова локалните временски услови се меѓу најжестоките во Атлантикот. Зимата се одликува со особено силни бури. Сè до скоро, бродоломите биле вообичаена појава, и тоа со голем број настрадани. Во поново време жртвите се намалени благодарение на напредокот во бродоградбата и метеорологија.
1.1 Граници
Според Меѓународната хидрографска организација, Бискајскиот Залив го граничи „линија од ‘ртот Ортегал до ‘ртот Панмар“.
1.2 Реки
Најважните реки што се влеваат во Бискајскиот Залив се:
* Франција (север-југ): Лоара, Шаранта, Гарона, Дордоња, Адур и Нивела.
* Шпанија (исток-запад): Бидасоа, Ојарзун, Урумеја, Орија, Урола, Деба, Артибаи, Ока, Нервион, Агуера, Асон, Мјера, Пас, Саха, Нанса, Дева, Налон, Навија, Ео, Ландро и Сор.
1.3 Поважни градови
Најважни градови на крајбрежјето на Бискајскиот Залив се:
* Франција: Брест, Нант, Ла Рошел, Бордо и Бајона.
* Шпанија: Сан Себастијан, Билбао, Сантандер, Хихон и Авилес.
2 Поврзано
* Бискаја
* Баскија
Лигурско Море

Лигурското Море (итал. ''Mar Ligure''; фр. ''Mer Ligurienne'') е ракав на Средоземното Море, помеѓу Италијанската Ривиера (Лигурија и Тоскана) и островите Корзика и Елба. Именувано е по древниот народ Лигури.
1 Географија
Морето копнено се граничи со Италија, Франција и Монако. На исток се граничи со Тиренското Море, а на запад со главнината на Средоземното Море. Најважен град во областа е Џенова. Северозападното крајбрежје е познато по живописниот пејзаж и пријатната клима.
Најсеверниот дел од морето го зафаќа Џеновскиот Залив. Во источниот дел се влева реката Арно, како и многу други реки што извираат од Апенините. На карпестото крајбрежје се сместени пристанишните градови Џенова, Ла Специја и Ливорно. Достигнува длабочина од 2.850 m (северозападно од Корзика).
Водната површина што ја дели Корзика од италијанското копно се нарекува Корзинански Проток. Протокот е широк околу 80 км и го двои Лигурското од Тиренското Море.
1.1 Граници
Според Меѓународната хидрографска организација, Лигурското Море ги има следниве граници:
''На југозапад:'' Линија од ‘ртот Корс во северна Корзика (9°23' ИГД) до границата помеѓу Франција и Италија (7°31' ИГД).
''На југоисток:''
Линија од ‘ртот Корс до островот Тинето и потоа преку островите Тино и Палмарија до ‘ртот Сан Пјетро на италијанското крајбрежје.
''На север:'' Лигурското крајбрежје на Италија.
2 Поврзано
* Тиренско Море
* Јонско Море
* Јадранско Море
Гробишта Оук Риџ

Гробиштата Оук Риџ (англиски: ''Oak Ridge Cemetery'') се комплекс гробишта кои се наоѓаат во Спрингфилд, Илиноис во Соединетите Американски Држави. Овие гробишта се особено популарни и значајни за американската култура и историја бидејќи тука се наоѓа вечниот дом на Абрахам Линколн, но и на неговата жена Мери Тод Линколн и на сите освен едно од неговите деца. Покрај ова семејство, во Оук Риџ се закопани и уште неколку познати американски и илиноиски политички личности. Поради гробот на Линколн, Оук Риџ е втор најпосетуван комплекс гробишта во САД, веднаш зад Националните гробишта Арлингтон.
1 Позначајни гробници
На ова место се закопани, меѓу останатите, и следните значајни американски личности:
*Вилијам Хенри Бизел
*Џејкоб Бан
*Џон Вајтфилд Бан
*Џон Кук
*Шелби Мур Кулом
*Вилијам Ли Евинг
*Вилијам Херндон
*Вилијам Џејни
*Џон Х. Х. Кели
*Роберт Кар Ланфиер
*Џон Л. Луис
*Абрахам Линколн
*Мери Тод Линколн - жена на Абрахам Линколн
*Џон Александер МекКлернанд
*Алфред Орендорф
*Артур Харисон Вилсон
2 Галерија
3 Наводи
* - ''„Пронајди гроб“''
Таки Фити

Таки Фити (роден на година во Крушево) — македонски економист и политичар, член и поранешен претседател на МАНУ.
1 Животопис
Таки Фити е роден во градот Крушево на 7 ноември 1950 година. Фити бил избран за редовен професор на Економскиот Факултет во Скопје во 1993 година. Магистрирал и докторирал на Економскиот факултет во Скопје, на теми од областа на економскиот развој на земјите во развој. Главни подрачја на неговата научна преокупација се: економија (микроекономија и макроекономија), економски раст и развој, претприемништво, земји во транзиција, модерни макроекономски концепции и политики.
Таки Фити е автор на повеќе од 230 стручни и научни трудови кои биле објавени во земјата и странство - на македонски, француски, англиски, српскохрватски јазик. Исто така, тој бил на научни и студиски престои во Италија, Германија, Велика Британија, Франција и во други земји. Во 2009 година, Фити бил назначен за посетувачки професор на Економскиот факултет во Загреб, Република Хрватска.
Таки Фити во текот на својата кариера извршувал повеќе функции:
* Декан на Економскиот факултет во Скопје
* Претседател на Сојузот на економисти на Македонија
* Министер за финансии на Република Македонија (1996-1998)
* Гувернер на Светската банка за обнова и развој
* Гувернер на Европската банка за обнова и развој
* Вицегувернер на Меѓународниот Монетарен фонд (1996-1998)
* Член на Advisory Board на Russian and East European Research Centre (University of Wolwerhampton)
* Консултант на OECD за проекти во областа на малите и средни претпријатија и претприемништвото
* Член на тимот на советници на Претседателот на Република Македонија (2005-2006),
* Член на советничкиот одбор на Гувернерот на НБРМ (2005-2008),
* Копретседател на Blue Ribbon комисијата за Македонија
* Член на одборите на директори на повеќе македонски претпријатија и банки
Во 2003 година, Фити бил избран за редовен член на Македонската академија на науките и уметностите. На 1 јануари 2016 година, Таки Фити бил избран за претседател на МАНУ. Исто така, тој е член на Европскиот совет за култура.
Изабела Валоа

Изабела Валоа — француска принцеза и кралица на Англија во периодот од 1396 до 1400 година, како сопруга на Ричард II.
Таа е родена во Париз на 9 ноември 1389 година, како ќерка на францускиот крал Шарл VI и принцезата Изабела Баварска. На својата шестгодишна возраст, таа била омажена за англискиот крал Ричард II, како знак за потпишување на мировен договор помеѓу Англија и Франција. По смртта на Ричард II во 1400 година, новиот крал Хенри IV ја принудил Изабела да го напушти Виндзор.
По смртта на Ричард, Хенри IV предложил таа да се омажи со идниот крал, а свој син, Хенри VI. Но Изабела ја одбила таа понуда, по кое била затворена во манастир, а по извесно време се вратила во Франција.
Во 1406 година таа се омажила за Шарл Орлеан. Починала на 19 години за време на раѓањето на својата единствена ќерка, Жана.
Еди Ирвајн

Еди Ирвајн (роден на 10 ноември 1965) е поранешен возач на Формула 1. Својата кариера ја започнал во 1983 година, како возач во Формула Форд. Во 1988 година се натпреварувал во Формула 3, а во периодот од 1989 до 1993 година во Ф3000 во Европа и Јапонија.
Своето деби во Формула 1 го имал во 1993 година. Во текот на својата кариера во Формула 1, тој бил возач на Џордан, Ферари и Јагуар.
Својата кариера ја завршил во 2002 година.
Гробот на Абрахам Линколн

Гробот на Абрахам Линколн или само Гробот на Линколн (англиски: ''Lincoln's Tomb'') е вечниот дом на шестнаесетиот претседател на САД, Абрахам Линколн, но и на неговата жена Мери Тод Линколн и на три од четирите негови деца.. Гробот се наоѓа на гробиштата Оук Риџ во Спрингфилд, Илиноис и е под закрила на државата Илиноис под името ''„Државно историско место Гроб на Линколн“''.
1 Историја
На 15 април 1865, денот кога умрел Абрахам Линколн, група граѓани од Спрингфилд го создадел ''Националното здружение Споменик Линколн'' и започнале акција за собирање средства за создавање меморијален центар или гроб на Претседателот.
По доаѓањето на телото на Претседателот на 3 мај, истото било положено во ''Стариот државен капитол на Илиниос'' само една вечер. По закопот следниот ден, ковчегот на Линколн бил положен во гробиштата Оук Риџ, место кое го избрала жената на Линколн. Во декември останките на Линколн биле преместени, привремено, на друга локација, која денес е обележана со мал гранит и се наоѓа позади гробот на едно брдо. Во 1871 година, три години по изградбата на гробницата, телото на Линколн и телата на неговите три сина биле положени во новиот, нецелосно изграден гроб.
Во 1874 година, веднаш по целосната изградба на меморијалниот центар кој бил дизајниран од Ларкин Голдсмит Мид, останките на Линколн биле положени во саркофаг во соба позната како „катакомби“.
2 Галерија
3 Наводи
*
Лидија Размоска

Лидија Размоска — македонска поетеса и културен работник.
1 Животопис
Размоска е родена е во Охрид, на 21 јануари 1982 година. Основно и средно образование завршила во Охрид. Во Скопје, таа дипломирала на Катедрата за педагогија. Во 2011 година, таа магистрирала на тема „''Делотворна деловна комуникација во основното училиште''“. Работи како педагог и културен работник. Член е на книжевниот клуб „Григор Прличев“ од Охрид. Учествувала на културни манифестации од областа на книжевносто творештво.
Размоска се јавува како уредник на книги од разни македонски автори: Ристо Стефов („''Short history of the Macedonian People''“), Мишо Јузмески („''Премин во маглата''“, „''Нашиот холандски пријател А. ден Долард''“, „''Сто години копнеж''“), Наум Трајчески („''Секојдневие''“, „''Грст мудрости''“, „''Патеки на животот''“) и др.
2 Објавени книги
* „''Езерска воздишка''“ - стихозбирка (Скопје, 2005, ISBN 9989-922-97-7)
* „''Делотворна деловна комуникација во основното училиште''“ - (Охрид, 2012, ISBN 978-9989-911-33-0)
Александрос Зајмис

Александрос Зајмис (грчки: ''Αλέξανδρος Ζαΐμης'') ( - бил грчки политичар, премиер на Грција (1897–1899, 1901–1902, 1904–1906) и претседател на Грција (1929–1935). Како син на Трасивулос Зајмис, кој исто така бил премиер на Грција, во политиката влегол на многу млади години. Во 1906 година бил назначен за Висок комесар на Крит. Под притисок на Антантата, тој поднесе оставка во 1917 година од функцијата премиер на Грција.
Тој во 1929 година станал четвртиот и последен претседател на Втората Грчка Република, каде на истата функција се задржал до 1935 година, кога била обновена монархијата во земјата. Починал во 1936 година во , Австрија.
Вестморленд (округ во Вирџинија)

Вестморленд (англиски: ''Westmoreland County'') — округ во Северен Нек во сојузната американска држава Вирџинија. Според пописот од 2000 година, округот има околу 16.718 жители и главен центар на округот е градот Монтрос. Овој округ е познат по тоа што е родно место на првиот американски претседател - Џорџ Вашингтон. Вашингтон е роден во тогашната населба Бриџес Крик, а овој округ е родно место и на петтиот американски претседател - Џејмс Монро, меѓу останатите видни американски општественици од Вестморленд.
1 Географија
Според Заводот за статистика на САД, округот има вкупна површина од 655 км<sup>2</sup>, од кои 593 км<sup>2</sup> се земја, а 60 км<sup>2</sup> се вода. Овој округ се наоѓа на полуостровот Северен Нек во сојузната држава Вирџинија.
Округот Вестморленд граничи со следните окрузи:
* Округ Чарлс - север
* Округ Сент Мери - североисток
* Округ Нортамберленд - југоисток
* Округ Ричмонд - југ
* Округ Есекс - југозапад
* Округ Кинг Џорџ - југозапад
2 Градови
*Колониал Бич
*Монтрос
3 Поврзано
* Вирџинија
* Национален споменик на родното место на Џорџ Вашингтон
* Окрузи во Вирџинија
Нојзидл на Езеро

Нојзидл на Езеро (de, |Nezider, |Niuzalj, |Nezsider, |Nezider) — град со 6.798 жители (состојба од 1 јануари 2010) во Градиште и седиште на округот Нојзидл на Езеро во Австрија. Се наоѓа на границата меѓу Австрија и Унгарија.
Клаудија Валоа

Клаудија Валоа (француски: ''Claude Valois'') била француска принцеза, ќерка на францускиот крал Анри II и Катерина Медичи. Таа е родена на година во Фонтенбло, Франција. Детските години ги поминала заедно со својата поголема сестра Елизабета Валоа, идната кралица на Шпанија, и со својата снаа, идната Марија Стјуард, кралица на Шкотска.
На 19 јануари 1559 година се омажила за Шарл III, со кој имала девет деца. Починала за време на раѓањето на своето последно дете на година.
Марија Накова

Проф. Д-р Марија Накова (1946, Радовиш) е истакнат македонски стоматолог, специјалист по болести на устата и забите, прв доктор по стоматолошки науки во Македонија, редовен професор на Стоматолошкиот факултет при Универзитетот „Св. Кирил и Методиј“ во Скопје и претседател на Стоматолошката комора на Македонија.
1 Кариера
Проф. д-р Марија Накова е родена во 1946 година во Радовиш. Дипломирала на Стоматолошкиот факултет во Скопје во 1971, а во 1975 се здобила со звањето „специјалист по болести на устата и забите“. Со научниот степен „магистер по стоматолошки науки“ на Медицинскиот факултет во Скопје се здобила во 1976 г. а во 1980 г., била промивирана како прв „доктор по стоматолошки науки“ во Македонија.
Сознанијата од подрачјето на професионален интерес - прогресивна пародонтопатија, ги збогатила преку студијски престои (Турку, Финска), кај експертот за пародонтопатија Проф. Paunio Keyo.
Редовен професор на Катедрата за болести на устата и пародонтот е од 1992.
Учествувала или била роководител во реализацијата на три научноистраживачки проекти.
Во периодот 1992-1998 г. била продекан, а од 1998 г. до сега, била избирана за декан на Стоматолошкиот факултет во три мандати. Во 2002 г. била иницијатор и реализатор на додипломски студии за стручни забни техничари и стручни стоматолошки сестри.
Била член на Редакцискиот одбор на првото издание Македонска стоматолошка библиографија (1989) по повод 35-годишнината на Стоматолошкиот факултет и главен уредник на нејзиното второ издание (2004), посветено на 45-годишниот јубилеј на Факултетот. Била уредник на едицијата „Галерија на кадрите на Стоматолошкиот факултет (1959-1999)“, објавена по повод 40-годишниот јубилеј на Факултетот. Во периодот 1997-2000 г. била главен и одговорен уредник на стручното списание Македонски стоматолошки преглед, а истата функција ја обавува и денес.
Автор е на монографијата „За стоматолошката болка“ (1998) и на учебниците „Основи на оралната физиологија и биохемија“ (2002) и „Орална патологија“ (2003).
Добитник е на највисоки признанија и награди..
Руапуке (остров)

Руапуке (англ. ''Ruapuke Island'') е еден од најјужните острови во главниот архипелаг на Нов Зеланд. Се наоѓа 15 км југоисточно од Блаф и 32 км североисточно од Обан (на Стјуартовиот Остров). Островот зафаќа површина од околу 16 км<sup>2</sup> и е сместен на источниот крај на Фовоовиот Проток. Денес е ненаселен, но некогаш имал 200 жители, сите Маори.
Средината на островот е рамна, со височина од 41 m, а на северниот, јужниот и западниот крај се распослани со хумки. Островот е покриен со закржлавени дрвца. Северниот ‘рт на островот е карпеста испакнатина што се издига во хумка со висина од 62 m. Во најзападниот дел островот достигнува надморска височина 64 m.
1 Поврзано
* Список на острови на Нов Зеланд
2010 во архитектурата

2010 година во архитектурата бележи значајни настани.
1 Градби
* 4 јануари - Бурџ Халифа (порано „Бурџ Дубаи“) во Дубаи, ОАР. Ова е највисока градба во светот, со висина од 828 m.
* Бродкастиншка кула во Лидс, Англија (Feilden Clegg Bradley Studios).
*Комплекс „Федерација“ во деловниот центар на Москва (Моксва Сити), Русија. Највисок облакодер во Европа.
*Дирекција на Кинеската централна телевизија - Пекинг
*Музеј Фолкванг - Есен, Германија (David Chipperfield Architects)
*Кантонска кула во Гуангџоу, НР Кина - отворање за Азиски игри 2010
2 Настани
*
3 Награди
*Златен медал на Американскиот институт на архитекти (AIA) - Питер Болин (САД).
*Прицкерова награда - Казујо Сеџима и Рјуе Нишизава (SANAA).
* Златен медал на Кралскиот австралиски институт на архитекти (RAIA) - Кери Клер и Линдзи Клер.
*Кралски златен медал на Кралски институт на британски архитекти (RIBA) - И. М. Пеј.
*Дрихаусова награда за класична архитектура - Рафаел Манзано Мартос.
*Медал за архитектура „Алвар Алто“ -
*Емпорисова награда за облакодери -
*Награда на Форумот на водечките европски архитекти (LEAF) -
*Награда за современа архитектура на ЕУ („Лудвиг Мис ван дер Рое“) -
* Златен медал на Кралскиот австралиски институт на архитекти (RAIA) -
*Кралски златен медал -
*Медал за архитектура „Томас Џеферсон“ -
*Златен медал на Меѓународниот сојуз на архитектите (IUA) -
4 Родени
*
5 Починале
*
Spyker C12 Zagato

Spyker C12 Zagato („Спајкер Ц12 Загато“) е третиот автомобил на холандскиот автопроизводител Spyker. Ова е целосно алуминиумски спортски автомобил со задна влеча, заснован на моделот C12 Spyder. Достигнува максимална брзина од 310 км/ч, развивајќи 0–100 км/ч за 3,8 сек. Соодносот на силата и тежината му изнесува по тон.
Моделот е најавен на 6 март 2007 на Женевскиот автосаем. Конструиран ево соработка со италијанската фирма Zagato.
Цената на автомобилот е 495.000 евра.
Роберт Бекфорд

Роберт Бекфорд (роден во 1965) е британски академски теолог и читател на црната теологија во Оксфорд Брукс.
Неговите документарни емисии кои биле емитувани по каналите BBC и "Channel 4" предизвикале редица контроверзии и расправи помеѓу христијанските и британските верски заедници. Тој бил често критикуван од страна на Евангелистичките цркви, посебно од Црквата на Англија.
1 Документарни филмови
* Who Wrote the Bible?
* Ghetto Britain
* The Passion: Films, Faith & Fury
* The Secret Family of Jesus
* The Hidden Story of Jesus
* Secrets of the 12 Disciples
* The Nativity Decoded
Тонио Сан

Антонио Аренгеловиќ, професионално познат како Тонио Сан или РНС — македонски рапер и продуцент.
1 Кариера
Досега има издадено 2 студиски албуми, а членуваше во хип-хоп групациите „Легијата“ и „Green Out“. Неговиот прв албум е „Цветот на светот“, кој содржи 12 нумери. Во 2010 излезе и неговиот втор албум, прв под алтер-егото Тонио Сан, наречен „Друштвото на мртвите поети“. Содржи 20 нумери, од кои 3 се битови, а првата песна претставува интро на албумот. Подоцна во 2012 година го има издадено и својот трет студиски албум, втор под името Тонио Сан, наречен „Синтеза на ум и меч“ кој содржи 12 песни, од кои првата е интро.
Има издадено многу песни кои се немаат најдено на некој од неговите студиски албуми. Меѓу нив спаѓаат: „Green Out Бандит“, „Животот е убав“, „Кармата се враќа“, „Не си достоен“ (со Вуиса), „Од лирики до реалност“ (со Да Џака Накот), „Штом заспијам“ и др. Членувајќи во групата Green Out ги има издадено следниве песни: „Факалависта“, „Блокови“, „Playground“, „Гомно Ем Сератор“, „Педерлана“, „Волците сити, овците на број“, „Истомисленици“, „Хиени“, „Имам-немам“, „Басот“, „Супер херои“ и др.
2 Дискографија
2.1 Цветот на светот
Бр., Име, Гости
1, Пита со јаболка, DJ Славе
2, Црногорско поткровје
3, Жешка линија, Мал Голем Брус
4, Циркусот на животот
5, Гудало (rmx), Мал Голем Брус
6, Ситно Бегство
7, Тангоу, Мал Голем Брус & Пинаколада
8, Доблест или пороци
9, Лојален карактер, Бунтовникот Кемп
10, Потежок од тешки времиња
11, Од рими до реалност, Да Џака Накот
12, 1936 торпедо
2.2 Друштвото на мртвите поети
Бр., Име
1, Времето на волкот
2, Сивило
3, Ќе се најдеме на полпат
4, Меѓу редови
5, Луѓето што перат мозоци
6, Стегни ги врвките
7, Здивот на градот
8, Честоти
9, Знам кој е бандит
10, Кингз
11, Машки курви
12, Лошогаз
13, Жени, коли, пари
14, Ласки 2005
15, Слатка мизерија
16, Фукара
17, Патувањето без друштво
18, Многу прашања
19, На друго место
20, Не разговарај со непознати
2.3 Синтеза на ум и меч
Бр., Име
1, Синтеза на ум и меч
2, Дневникот на еден воен поет
3, Во закрила на ноќта
4, Патот на самурајот
5, Драма
6, Бамбусови шепоти
7, Јинг и јанг
8, Жртви на Шогунот
9, Шогунови убијци
10, Самураите на зајдисонцето
11, Заншин
12, Аку
13, Роза во пламен
14, Одмазда
15, Војна...
16, ...и мир
Деми Мур

Деми Мур (англиски: ''Demi Moore'') ― американска глумица. Својата популарност ја стекнала со учество во филмовите: Дух, Непристојна понуда и Стриптиз. Таа била омажена за глумецот Брус Вилис, со кој имаат три ќерки. Во 2005 година, по разводот со Вилис, се омажила со шеснаесет години помладиот глумец Ештон Качер.
Колвил (проток)

Колвил (англ. ''Colville Channel'') е еден од трите протоци што го поврзува заливот Хаураки со Тихиот Океан североисточно од Окленд, Нов Зеланд. Ова е најисточниот проток, сместен помеѓу јужниот крај на Големиот Препречен Остров и ‘ртот Колвил на северниот завршеток на полуостровот Коромандел. Во средината на каналот се наоѓа малечкиот Каналски Остров.
Другите два протока се Кредок и Џелико.
Анри ван де Велде

Анри Клеменс ван де Велде (фламански: ''Henry Clemens Van de Velde'', 3 април 1863, Антверпен - 25 октомври 1957) — белгиски фламански сликар, архитект, дизајнер на ентериер и професор. Заедно со Виктор Орта и Паул Ханкар може да се смета за еден од главните основачи и претставници на стилот ар нуво (правец познат и по името сецесија) во Белгија. Ван де Велде најважниот дел од својата кариера го поминал во Германија и се смета дека имал одлучно влијание на германската архитектура и дизајн на почетокот на 20 век. Одиграл важна улога во германскиот Веркбунд (''Deutscher Werkbund'') и во Баухаус (во Вајмар). Од 1926 до 1936 бил професор на универзитетот во Гент.
1 Галерија
Јован Зизјулас

Јован Зизјулас (|Ιωάννης Ζηζιούλας, Јоанис Зизјулас; - ) — современ богослов и титуларен Митрополит Пергамски на Цариградската патријаршија.
1 Живот
Роден на 10 јануари 1931 г. во Катафиги, Кожанско, Егејска Македонија. Своите студии ги започнал на Солунскиот универзитет, додека богословското образование го стекнал на Атинскиот универзитет во 1955 година. Неговите патролошки студии продолжиле под менторство на отец Георгиј Флоровски во Харвард, дека што и магистрирал, за подоцна да го стекне докторатот во Атина, во 1965 година. Цели 14 години бил богословски професор на Универзитетите во Глазгов и Единбург, а независен професор бил на универзитетите во Женева, Грегоријанскиот универзитет и Кралскиот Колеџ во Лондон. Во Епископски чин е хиротонисан на 22 јуни 1986 година.
2 Богословие
Неговата прва објавена книга била воедно и докторската дисертација на Атинскиот Универзитет (1965 г.), насловена „''Евхаристија, Епископ, Црква: Единственоста на Црквата во Божествената Евхаристија и Епископатот во првите три века''“, која претставува придонес и продолжение на делата на отец Николај Афансјев.
Митрополитот Јован, е една од најзначајните личности во екуменскиот дијалог меѓу Православната Црква и другите христијански традиции. Во 2006 го наследи Архиепископот Стилијан Австралиски како претседател на Православната Комисија за дијалог со Римокатоличката црква.
Починал на во Атина на 2 февруари 2023 г. како последица од вирусот КОВИД-19.
3 Дела и студии
*''Ἡ ἑνότης τῆς Ἐκκλησίας ἐν τῇ Θείᾳ Εὐχαριστίᾳ καί τῷ Ἐπισκόπῳ κατά τούς τρεῖς πρώτους αἰώνας'' 1965
*''Ἀπό τό προσωπεῖον εἰς τό πρόσωπον: Ἡ συμβολή τῆς πατερικῆς θεολογίας εἰς τήν ἔννοιαν τοῦ προσώπου'' 1976
*''Eλληνισμός και Xριστιανισμός, η συνάντηση των δύο κόσμων'' 2002
*''L'être ecclésial'' 1980
*''Being as Communion'' 1985
*''H κτίση ως Eυχαριστία, Θεολογική προσέγγιση στο πρόβλημα της οικολογίας'' 1992
*''Ο Άγιος Σιλουανός της οικουμένης'' 2001
Библиотека „Браќа Миладиновци“ - Радовиш

Библиотеката „Браќа Миладиновци“ во Радовиш била формирана во 1957 година. Денес располага со книжен фонд од околу 45 000 примероци. Библиотеката е целосно реновирана и модернизирана во 2006 година. Формирана е класична читална, читална за перодика, компјутерски центар опремен со седум терминали, скенер, печатари црно-бел и во боја, фотокопир, мултимедијално катче кое на корисниците им овозможува постоечката опрема да ја користат за да слушаат музика, да гледаат филмови и да користат мултимедијални публикации со помош на слушалки..
1 Историја
Библиотеката била формирана во 1957 година. Иницијатор за формирањето бил Мориц Романо кој во тој период бил на висока партиска функција во тогашната Штипска Околија со седиште во Штип. Библиотеката била со скромен книжен фонд од околу 500 книги, сместена во приватна куќа на ул „Маршал Тито“.
На почетокот таа била под надлежност на тогашниот Народен Одбор на општина Радовиш. Прв библиотекар кој се вработил во библиотеката бил Ацо Караманов(Шлинтата).
Со формирањето на работничкиот универзитет „Киро Донев“ - Радовиш во 1962 година, библиотеката влегува во негов состав. Додека била во составот на РУ „Киро Донев“ библиотеката била со име Градска библиотека.
Од составот на РУ „Киро Донев“ се одвоила во 1992 година кога го добила и името „Брака Миладиновци“. Предлогот библиотеката да го носи името “Брака Миладиновци“ бил на Петар Трајанов сегашен директор на библиотеката чиј предлог бил поддржан и од вработените во библиотеката.
По одвојувањето од составот на РУ „Киро Донев“ - Радовиш во 1992 година па до денес таа е самостоен правен субјект.
Најсветла дата во историјата на библиотеката била 20 април 2006 година, кога започнала нејзината целосна реконструкција, адаптација и модернизација и 6 септември 2006 година кога се пуштила во употреба новата современа и модернизирана библиотека.
Реконструкцијата и модернизацијата на библитеката „Брака Миладиновци“ била поддржана со проектот „Пријателски библиотеки за сите грагани“ со Програмата за развој на Обидинетите Нации (УНДП) финансирана од Кралството Норвешка.
Вкупната вредност на донацијата изнесувала 72 000 долари. Модернизацијата и адаптацијата на библиотеката ја помогнало и локалната самоуправа во Радовиш со 10 000 долари и со доделување на 130 м² нова станбена површина на трајно користње на библиотеката.
2 Организација
* Информативно-позајмно одделение
* Детски оддел
* Оддел за возрасни
* Роднокраен оддел
* Периодика
* Стручна обработка
* Компјутерски центар
3 Книжен фонд
На слободен пристап на корисниците на библиотеката им е достапен книжен фонд од околу 45 000 примероци. Библиотеката има и образовен карактер па се набавуваат и образовни и стручни публикации и книги на странски јазици.
Женевски автосаем

Меѓународниот женевски автосаем (фр. ''Salon International de l'Auto'') е годишен автосаем што се одржува секој март во Женева, Швајцарија. Местото на одржување е сајмиштето Geneva Palexpo што се наоѓа веднаш до женевскиот аеродром. Саемот го организира Меѓународната организација на автопрозиводители (''Organisation Internationale des Constructeurs d'Automobiles'') и се смета за еден од поважните меѓународни настани од овој вид.
Првиот Женевски автосаем е одржан во 1905 г., и оттогаш ги има изложено сите поважни модели на возила со внатрешно согорување во историјата на автомобилот, како и гасни и парни автомобили во раните години. Главни атракции на саемот честопати се егзотичните суперавтомобили. На овој настан се најавуваат прототипови, нова опрема, важни технички откритија, меѓународни партнерства и социо-политички проблематики. Светските автопроизводители го сметаат овој саем за неутрално и рамноправно место за изложување, особено бидејќи Швајцарија нема своја автоиндустрија.
1 Оддели
Ова се одделите на саемот:
# Автомобили со 3, 4 и повеќе тркала.
# Електрични автомобили и автомобили на алтернативни горива.
# Специјални каросерии за автомобили, автодизајн и автоконструкторство.
# Преработени автомобили (штелувани и сл.)
# Автоопрема и автоделови
# Самостојни производители на опрема
# Работилници за поправка и одржување на автомобили
# Разни производи и услуги за автмобили
# Атракции и претстави.
2 Меѓународен форум за напредна подвижност
Во рамките на саемот се одржува и Меѓународен форум за напредна подвижност, на кој се зборува за превозните средства во иднината.
3 Поврзано
* Франкфуртски автосаем
4 Македонски
* - Bluezone (2009)
* - Возикола (2010)
5 Англиски
**
Список на луѓе од Радовиш

Ова е список на познати личности од градот Радовиш.
* Ацо Караманов (1927-1944) - поет и борец во НОБ
* Милка Ефтимова (1936-) - оперска пејачка и професор на Факултетот за музичка уметност во Скопје
* Павле Трајанов - политичар и претседател на партијата Демократски сојуз
* Кирчо Поплазаров - пејач
* Петруш Поплазаров - револуционер, комита и радовишки околиски војвода на МРО
* Коце Ципушев - револуционер, деец на Македонската Револуционерна Организација
* Академик Милчо Ристов - физичар, редовен професор и академик во МАНУ
* Марија Накова - стоматолог, специјалист, редовен професор и декан, претседател на Стоматолошката комора
* Ѓорѓи Здравев - етнолог и костимограф, редовен професор
* Никола Георгиев (1880-1932) - учител и револуционер, деец на Македонската револуционерна организација и градоначалник на Радовиш
* Никола Василев (1881-?) - револуционер, учесник во македонското револуционерно движење и деец на ВМРО
* Павле Трајанов (1952-) - политичар и претседател на партијата Демократски сојуз
* Ристо Гуштеров - стопанственик
* Ката Лахтова - претседател на собранието на Социјалистичка Република Македонија и учесник во НОБ
* Илхами Емин - поет и преведувач
* Ефтим Манев - политичар и правник
* Борче Панов - поет и есеист
* Sibel Redzep - Сибел Реџеп
* Крсто Скубев-Култоролог
* Васе Ристов(1965)-професор на Факултетот за музичка уметност-Скопје
* Свети Спасо Радовишки - македонски христијански светец - новомаченик
* Ѓорѓи Танев - пејач
Родени во Подареш
*Васил Спасов, македоно-одрински ополченец, 3 чета на 3 солунска дружина, носител на орден „За храброст“ IV степен* Васил Стојанов Христов (1892 - ?), македоно-одрински ополченец, 3 чета на 3 солунска дружина, носител на орден „За храброст“ IV степен* Иван Месаров (1858 - 1913), македонски револуционер, војвода на ВМОРО
* Мане Наков (1892 - ?), македоно-одрински ополченец, 3 чета на 3 солунска дружина, носител на орден „За храброст“ IV степен* Ставруш Месаров, македонски револуционер, војвода на ВМРО;
* Стојан Стојков (р. 1941) - македонски композитор и професор;
* Јордан Митев (р. 13 август 1986) - македонски пејач;
Виме

Вимето е орган создаден од млечните жлезди кај повеќето четвороножни женки цицачи, како на пример крави, кози и овци. Кај кравите се присутни два пара на млечни жлезди,односно вкупно четири, додека кај овците и козите еден пар, т.е. две млечни жлезди. Вимето е единствена маса и припаѓа на типот тубуло-алвеоларни жлезди. Вимето на кравата може да содржи до 15 литри млеко и тежи во просек околу 50 кг.
Нега и хигиена на вимето е значајно во процесот на молзење и спречување на маститис, инфламаторна болест кај женките цицачи.
Џош Гробан

Џошуа Винслоу Гробан е американски пејач номиниран за Греми.
1 Животопис
Џошуа Винслоу Гробан е роден на во Лос Анџелес. Џошуа е од еврејско, руско и полско (по таткова страна) и норвешко потекло (по мајчина страна). Студирал драма на престижниот универзитет Карнеги Мелон, но одлучил да го напушти факултетот и да се посвети на пеењето.
2 Кариера
Деби албумот на Џош Гробан кој го носи неговото име излегува во 2001 и ја лансира неговата меѓународна кариера. Наредната 2002 година настапува на церемонијата на затворање на Зимските олимписки игри, а подоцна истата година има уште два проминентни меѓународни настапи: на концертот во Осло по повод Нобеловата награ за мир и божиќниот концерт во Ватикан.
Во наредните години следуваат два комерцијално успешни албуми, Closer (Поблизу) во 2003 и Awake (Буден) во 2006. Успешната светска кариера кулминира со Nöel (Ноел) во 2007, кој се продава во 3.500.000 примероци ширум светот.
3 Хуманитарна работа
Џош е истакнат филантроп кој редовно настапува на концерти од хуманитарен карактер. Oсновач e на Џош Гробан фондацијата која им помага на сиромашни деца ширум светот да добијат пристап до образование и медицинска нега.
Источнополинезиски јазици

Источнополинезиските јазици се тихоокеанските острови што се простираат од Хаваи на север до Нов Зеланд на југозапад и Велигденскиот Остров на југоисток. Во оваа група на полинезиски јазици спаѓаат хавајскиот, маркискиот, туамотскиот, тахитскиот, новозеландскиот маорски, раротонганскиот (куковоостровски маорски) и рапанујскиот јазик.
По број на говорници, двете најзначајни групи се тахитските и маорскиот. Тахитскиот е главен јазик на Друштвените Острови, а се користи и како лингва франка ширум Француска Полинезија, додека пак маорскиот го зборува многубројно малцинство во Нов Зеланд, кајшто ужива статус на службен јазик заедно со англискиот. Хавајскиот го зборуваат малкумина, но сепак е службен во сојузната држава Хаваи.
1 Јазици
Блиското сродство помеѓу ови јазици е наполно издржано согласно извршените анализи објавени во Базата на основниот лексикон на австронезиските јазици (''Austronesian Basic Vocabulary Database'', 2008).* рапанујски
** рапанујски - на Велигденскиот Остров
* централни источни
**рапански
*** рапански - на Рапа Ити и Австралските Острови
** маркиски
*** хавајски
*** маркиски - на Маркиските Острови и Француска Полинезија (со наречјето Нукухива)
*** мангаревански - на архипелагот Гамбje (и во Француска Полинезија)
*** пукапукански - на Пука-Пука и Разочарувачките Острови во североисточниот дел на Туамоту
** тахитски
*** маорски - во Нов Зеланд и изумрениот мориорски јазик на Четемските Острови
*** туамотски - ширум архипелагот Туамоту во Француска Полинезија, со исклучок на Пука-Пука и Разочарувачките Острови
*** раротонгански - на југот на Куковите Острови)
*** манихичко наречје
*** пенрински (или тонгаревански) - на островот Пенрин (Тонгарева) во осеверниот дел на Куковите Острови
*** тахитски
***австралски (рурутуански и тубајски) - на Австралските Острови
*** рурутуански
2 Наводи
ca:Llengües tahítiques
de:Marquesische Sprachen
en:Eastern Polynesian languages
eo:Markizumaj lingvoj
Бланка Кастиљска

Бланка Кастиљска (шпански: ''Blanca de Castilla'') била кралица на Франција и сопруга на кралот Луј VIII. Таа била третата ќерка на кралот на Кастиља, Алфонсо VIII и Елеонора Кастиљска.
Според мировниот договор помеѓу Франција и Англија од 1200 година, било предвидено да таа се омажи за францускиот крал Луј VIII. Поради нејзинито бројни роднински врски со голем дел од европските кралски семејства, овој брак бил многу значаен во тогашно време. По смртта на својот сопруг, таа станала регент на неполнолетниот си син Луј IX во периодот од 1226 до 1236 година.
Алфонсо VIII

Алфонсо VIII (11 ноември 1155, Сорија - 5 октомври, 1214) бил крал на Кастиља од 1158 година до неговата смрт, како и крал на Толедо.. Тој најмногу е познат по големата улога која ја одиграл во времето на Реконквистата, и пропаѓањето на Алмохадската династија.
По неговиот пораз во Битката кај Аларкос, тој ја предводел христијанската коалиција предводена од Кралство Кастиља, Кралство Арагон, Кралство Португалија и Кралство Навара во големата победа над муслиманите во Битката кај Лас Навас де Толоса во 1212 година, настан кој го означил почетокот на протерувањето на муслиманите од Пиринејскиот Полуостров.
Картозански јазици

Картозанските јазици се подгрупа на јужнокавкаските јазици. Покрај картозанските, јужнокавкаските јазици имаат уште една гранка која е претставена од само еден јазик - сванскиот јазик.
1 Јазици
* грузиски јазик
* зански јазици
** мегрелски јазик
** ласки јазик
2 Поврзано
* Јужнокавкаски јазици
*Свански јазик
Меѓународна хидрографска организација

Меѓународна хидрографска организација или МХО (анг. ''International Hydrographic Organization'' или ''IHO''; фр. ''Organisation hydrographique internationale'') — меѓународен орган на светската хидрографска заедница.
1 Историја
МХО е основана во 1921 г. под името „Меѓународно хидрографско биро“ (IHB). Почетниот состав се состоел од 18 земји-членки. За седиште е избрано кнежевството Монако заради поволната географска положба, но и поради понудата на кнезот Алберт I да овозможи соодветни простории. Сегашното име го добила 1970 г. со преработката на договорот помеѓу земјите-членки.
2 Функции
Главните улоги на МХО се следниве:
·Да овозможи блиска и трајна соработка помеѓу хидрографските служби во земјите-членки.
·Да проучува области и аспекти на хидрографијата и сродните науки и техники.
·Да ја помага размената на поморски карти и документи помеѓу хидрографските службеници и управните органи во земјите-членки.
·Да даваат напатствија и совети по потреба, сособено на земјите што сакаат да воспостават своја хидрографска служба.
·Да ги усклади хидрографските мерења и поврзаните океанографски активности.
·Да ги проширува и нуди океанографските сознанија во полза на морепловците.
·Да соработува со меѓународни организации и научни установи со сродни цели.
МХО договара и утврдува хидрографски стандарди со согласност на сите земји-членки. Потоа се очекува членките да ги следат воспоставените стандарди и да ги применуваат во геодетските мерења, поморските карти, како и во пишаните изданија.
3 Издавачка дејност
Многу изданија на МХО се достапни на нивното мрежно место: Меѓународната хидрографска ревија (''International Hydrographic Review''), Меѓународниот хидрографски билтен (''International Hydrographic Bulletin''), Картографските упатства (''Chart Specifications''), и Хидрографскиот речник (''Hydrographic Dictionary''). МХО исто така го објавено прирачникот „Граници на океаните и морињата“ (''Limits of Oceans and Seas''), кајшто се опишани границите на океаните и морињата. Ова трето издание е издадено во 1953 г. и денес е застарено во многу региони. Во 2000 г. е направено изменето и дополнето нацрт-издание кое сè уште не е ратификувано и издадено.
МХО објавува и разни меѓународни стандарди поморска картографија и хидрографија, како стандардот S-57 - „Стандард за пренос на дигитални хидрографски податоци на МХО“ (''IHO Transfer Standard for Digital Hydrographic Data''), што претставува стандард на кодирање за потребите на електронските морепловни карти. Во јануари 2010 издаден е нов хидрографски геопросторен стандард за морски податоци и информации наречен S-100. За овој стандард постои регистар кој е достапен преку страницата на МХО. S-100 е усогласен со географските стандарди ISO 19100, и со тоа е наполно ускладен со современите стандарди за геопросторни податоци.
4 Поврзано
* Општа батиметриска карта на океаните
Национален статистички институт на Италија

Националниот статистички институт на Италија (итал. ''Istituto Nazionale di Statistica'') или Istat е државниот завод за статистика на Италија.
Службата е основана во 1926 г. со цел да прибира и анализира податоци во земјата. Една од поважните должности е раководење со пописите. Претседател на инстутот е Енрико Џованини, поранешен главен статистичар на Организацијата за економска соработка и развој (OECD).
Започнувајќи од 1989 г., Istat е одговорен и за усогласување и стандардизација на статистичките наоди прибрани и објавени по државниот статистички систем SISTAN, каде членуваат статистичките служби на министерствата, државните агенции, регионите, покраините, општините, стопанските комори и слични органи.
Последниот попис е извршен 21 октомври 2001 г. вкупно население од 56.995.744 жители, на површина од 301.328,45 км<sup>2</sup>.
Друштвени Острови

Друштвените Острови (француски ''Îles de la Société''; тахитски: ''Tōtaiete mā'') — група острови во јужниот дел на Тихиот Океан што ѝ припаѓаат на Француска Полинезија. Се смета дека името им го дал морепловецот Џејмс Кук, кога забележал дека островите се последователно распоредени како да се „во друштво“.
Островите географски и административно се поделени на две групи:
*Приветрени Острови (од исток кон запад)
**Мехетиа
**Тахити
**Тетиаора
**Моореја
**Мајао
*Заветрени Острови
**Хухине
**Рајатеа
**Таха
**Бора Бора
**Тупаи
**Маупити
**Мопелија
**Моту Оне (Белингхаузен)
**Мануае
Во 1843 г. островите станале протекторати на Франција, а во 1880 станале нејзина колонија. Населението брои 227.807 жители (август 2007). Збирно зафаќаат копнена површина од 1590 км<sup>2</sup>.
Џефри Брума

Џефри Брума (холандски: ''Jeffrey van Homoet Bruma'') — холандски фудбалер. Тој е роден на година во , Холандија.
Својата кариера ја започнал во Феенорд. Во 2007 година потпишал договор со Челзи. За репрезентацијата на Холандија до 21 година дебитирал кога имал 17 години.
Брума се смета за еден од најталентираните холандски фудбалери.
Пјеве ди Кадоре

Пјеве ди Кадоре (итал. ''Pieve di Cadore'') е место и општина во покраината Белуно (регион Венето), Италија. Гратчето е оддалечено 110 км северно од Венеција и 35 км североисточно од градот Белуно.
Ова е родно место на прочуениот ренесансен сликар Тицијан, основач на Венецијанската сликарска школа. Главна знаменитост е Дворецот на величествената заедница (''Palazzo della Magnifica Comunità'') - зграда на месната управа подигната во 1447 г. Во 1491 е изградена и назабена (мерлонирана) кула.